Bompenge i Norge

Bompenge forekommer flere steder i Norge på veje, tunneller og broer. Bergen indførte som den første by i Europa bompenge i 1985. Formålet med bompengeringen var at finansiere nye veje i det vanskelige terræn. Efterhånden har de fleste norske storbyer etableret sine egne bompengeringe. En bompengering er betalingsring omkring en større by som bilister betaler en afgift for at krydse. Nogle steder betaler man trængselsafgift (højere afgift i myldretiden) og/eller miljødifferentierede vejafgifter.

Regeringen Solberg har foreslået en bompengeform med fire dele: en reduktion i antallet af bomselskaber, en adskillelse af udsteders rolle fra bomselskaberne, en rentegodtgørelsesordning for lån til bompengeprojekter og en forenkling af takst- og rabatordninger.

Bomselskaber 
Som et resultat af bompengereformen er der etableret fem regionale bompengeselskaber, ejet af fylkerne (amterne):

 Bompengeselskap Nord AS (Nordland og Troms og Finnmark)
 Vegamot AS (Møre og Romsdal og Trøndelag)
 Ferde AS (Agder, Rogaland og Vestland)
 Vegfinans AS (Innlandet, Vestfold og Telemark og Viken)
 Fjellinjen AS (Oslo og Viken)

AutoPASS 
Alle betalingsanlæg i Norge er automatiske, foruden nogle færger. AutoPASS er det norske system for elektronisk betaling i automatiske betalinganlæg. En AutoPASS-brikke er en trådløs sender (transponder), der er placeret på indersiden af bilens forrude. AutoPASS er med i joint venturet EasyGo, og gennem EasyGo-samarbejdet kan AutoPASS bruges på broer, færger og andre automatiserede betalingsanlæg i Skandinavien. BroBizz er også med i Easygo-samarbejdet, og en BroBizz kan derfor også bruges i Norge.

For biler uden brik (transponder) fotograferes nummerpladen og faktura sændes til bilens ejer. Dette gælder endda biler som er registrerede i andre lande end Norge. Udenlandske køretøjer uden transponder faktureres af Epass24. For at undgå at betale den højeste afgift i betalingsanlæg med miljødifferentierede vejafgifter, skal udenlandske køretøjer registreres.

Obligatorisk transponder for tunge køretøj 
Fra den 10 oktober 2014 skal alle køretøj over 3,5 ton som kører i Norge med et erhvervsmæssigt formål, eller køretøj som er registredede på virksomheder, staten, amtsmyndigheder eller kommuner være udstyret med en brik/transponder når de kører på offentlige veje. Dette gælder for både norske og udenlandske køretøj, og politiet, Toldvæsen og Statens vegvesen har kontrolmyndighed og kontrollerer langs vejen. Uden transponder opkræves der et gebyr/en bod på 8000 norske kroner. Afgiften øger til 12 000 kr om den ikke betales inden for tre uger. Om dette gentages flere gange inden for to år bliver der opkrævet afgift på 16 000 kr.

Takstgrupper og rabatter 

Gennem behandlingen af Prop. 1 S Tillæg 2 / Innst. 13 S (2015-2016) har Stortinget tilsluttet sig regeringens forslag om at indføre en ny takst- og rabatordning for bompengeprojekter. I det nye system foreslås en standardisering af rabatter og borttagelse af lokale særordninger. Alle køretøjer i takstgruppe 1, der passerer med en gyldig transponder, modtager 20% rabat, og der gives ingen rabat til køretøjer i takstgruppe 2.

I tråd med retningslinierne fra Proposition 87 S (2017-2018) og lokale beslutninger er det i et øgende antal steder indført bompenge for nul-udslipskøretøjer i takstgruppe 1. Disse svarer til 50 procent af den ordinære bompengepris, efter rabat (for eksempel; om prisen er 10 kr, koster det 8 kr med gyldig aftale/brik (20% rabat). Prisen for et nul-udslipskøretøj får da højest være 4 kr). Nul-udslipskøretøjer i takstgruppe 2 skal stadig ikke betale bompenge. 

Nul-udslipskøretøjer er fællesbetegnelsen for elbiler og brintbiler. For at betale bompengeprisen for nul-udslipskøretøj kræves gyldig transponder og aftale. Uden dette vil nul-udslipskøretøjer blive opkrævet almindelig pris på samme måde som andre køretøjer.

Bompengeringe

Bomveje

Færger med bompenge 
Følgende færgeruter opkræver bompenge som tillæg til færgebilletten.

I mange færgeruter uden bompengeopkrævning kan færgebillet også betales med AutoPASS via AutoPASS. Dette koncept kaldes AutoPASS for ferje ("AutoPASS for færge"). Med en gyldig Autopass (eller anden Easygo)-aftale og transponder modtager man 10% rabat på færgebilleten. Gennem at tegne en egen aftale og fylde på en Autopass-færgekonto gives 50% (40% for erhvervskunder) rabat.

Se også 

 Betalingsvej
 AutoPASS
 BroBizz
 EasyGo

Referencer 

Veje i Norge
Afgifter
Transport i Norge
Betalingsveje